**Հասմիկ Կարապետյան** (հուլիսի 4, 1977(1977-07-04), Երևան, Հայկական ԽՍՀ, ԽՍՀՄ), հայ երգչուհի։

Կենսագրություն
--------------

Ծնվել է 1977 թվականին Երևանում։ 1994 թվականին ավարտել է Երևանի Ա. Բլոկի անվան թիվ 122 միջնակարգ դպրոցը, միաժամանակ սովորել է Ա. Գաբրիելյանի անվան երաժշտական դպրոցում։ Սովորել է նաև «Գլաձոր» համալսարանի ժուռնալիստիկայի ֆակուլտետում։ Երեք տարի հետո ուսումը շարունակել է Երևանի Կոմիտասի անվան պետական կոնսերվատորիայի վոկալի բաժնում, որը կիսատ է թողել ԱՄՆ տեղափոխվելու պատճառով։

Երգել սկսել է մանուկ հասակից։ 1995 թվականին «Գարուն» երգով մասնակցել է «Բոհեմ» երգի փառատոնին։ 1995-1997 թվականներին աշխատել է «Արձագանք» ստուդիայում որպես մենակատար և երաժիշտ, ձայնագրել է 6 երգ, համերգներով հանդես եկել Հայաստանում։ 1997-1999 թվականներին երգել է Հայաստանի Երգի պետական թատրոնում։ 2007 թվականից աշխատել է «Արմենիա» հեռուստաընկերությունում, վարել «Հեռուստախոհանոց», «Բարի լույս հայեր», «Երբ պարում են աստղերը», «Առավոտը Շանթում», «Սկսենք նորից» հեռուստանախագծերը։ Համերգներով եղել է Հայաստանում և արտերկրում։

Անձնական կյանք
--------------

Նշանադրված է եղել հայ երգիչ Հայկոյի հետ։ Նրանք բաժանվել են 2002 թվականին։ 2014 թվականին Հասմիկ Կարապետյանը նշանադրվել է ամերիկահայ դիջեյ, երաժիշտ, պրոդյուսեր Շանթ Քրմզեանի հետ, որը հայտնի է SOUNDKODE բեմական անվամբ։ 2015 թվականի հուլիսի 6-ին նրանք ամուսնացել են։ 2016 թվականին ծնվել է նրանց դուստրը՝ Տաթևը։

Ալբոմներ և տեսահոլովակներ
-------------------------

2000 թվականին մեկնել է ԱՄՆ և թողարկել առաջին «Անձրև» ալբոմը։ 2000-2003 թվականներին նկարահանել է մի քանի տեսահոլովակ` «Ես գնում եմ», «Այս բեմում», «Անձրև», «Հոգիս» և այլն։ 2004 թվականին թողարկել է երկրորդ «Անծանոթ աշխարհ» ձայնասկավառակը։ Թողարկել է նաև «Հոգիս» (2006), «Լիալուսին» (2010) ձայնասկավառակը։ 2009-2010 թվականներին նկարահանել է «Կրակի պար» և «Քո սիրո դիմաց» տեսահոլովակները։ 2013 թվականին ԴերՀովայի հետ համատեղ թողարկել է «Անհնարը» երգի տեսահոլովակը։

Սկավառակագրություն
------------------

* 2000 - Rain
* 2004 - Strange World
* 2005 - My Soul
* 2010 - Fullmoon

Մրցանակներ
----------

* «Այո» շոու-ծրագրի «Լավագույն հեղինակային կատարող», 1998
* «Լավագույն երգչուհի», Մոսկվա
* «Տարվա լավագույն երգչուհի» մրցանակ, Հայաստանի ազգային երաժշտական մրցանակաբաշխություն, 2006

Ծանոթագրություններ
------------------

1. ↑  "Հասմիկ Կարապետյանի մասին avproduction.am կայքում". Արխիվացված է the original 2020 թ․ սեպտեմբերի 21-ին. Retrieved 2020 թ․ մայիսի 14. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  "Տարիներն ու աստղերը․ Հասմիկ Կարապետյան". *www.hraparak.am*. Retrieved 2018 թ․ հուլիսի 4.
3. ↑  Mediamax. "Հասմիկ Կարապետյան."Առաջին անգամ հարսի զգեստ կհագնեմ այն տղամարդու համար, ում իսկապես սիրում եմ"". *Bravo.am*. Retrieved 2018 թ․ հուլիսի 4.
4. ↑  "Փոքրիկիս երևի ամբողջ կյանքումս եմ սպասել. Հասմիկ Կարապետյան - Life Panorama". *life.panorama.am* (in անգլերեն). Արխիվացված է the original 2016 թ․ դեկտեմբերի 30-ին. Retrieved 2018 թ․ հուլիսի 4. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  «Լիալուսին» ձայնասկավառակի շնորհանդես
6. ↑  "Հասմիկ Կարապետյան. «Շանթն ամեն ինչ անում է, որ ես ինձ լավ զգամ»". *life.tert.am*. Retrieved 2018 թ․ հուլիսի 4.(չաշխատող հղում)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | AV Production |
|  |
| Չափորոշչային վերահսկողություն | LCCN: no2010062021 · VIAF: 120553200 · WorldCat VIAF: 120553200 |

 |